જે લોકો સામાજિક રીતે સંપન્ન જ્ઞાતિઓમાં ગરીબ છે તેમના માટે સરકાર શિષ્યવૃત્તિઓ, શૈક્ષણિક લોન, ગરીબી નાબૂદીના કાર્યક્રમો વિગેરે ચલાવે જ છે. પરંતુ શરત એટલી જ કે આવા ગરીબ લોકોની ઓળખ સરકાર તટસ્થ રીતે અને કાળજી પૂર્વક કરે. બી.પી.એલ.ની યાદીમાં જણાવ્યું છે તેમ સામાજિક રીતે સંપન્ન જ્ઞાતિઓમાંથી આર્થિક રીતે સમૃદ્ધ એવા ઘણા પરિવારોનો સમાવેશ થઈ ગયેલ છે. ઘણાં જમીનદારો પણ આ પ્રકારના લાભો ખોટી રીતે લઈ રહ્યા છે.